# Gravity (ταινία)

| Gravity |
| --- |
| Κινηματογραφική αφίσα |
| Σκηνοθεσία | Αλφόνσο Κουαρόν |
| Παραγωγή | Warner Bros. |
| Σενάριο | Αλφόνσο Κουαρόν Τζόνας Κουαρόν |
| Πρωταγωνιστές | Σάντρα Μπούλοκ Τζορτζ Κλούνεϊ |
| Μουσική | Στίβεν Πράις |
| Φωτογραφία | Εμάνουελ Λουμπέσκι και Μάικλ Σέρεζιν |
| Μοντάζ | Αλφόνσο Κουαρόν και Μαρκ Σίνγκερ |
| Ενδυματολόγος | Τζάνι Τεμίμ |
| Εταιρεία παραγωγής | Warner Bros., Heyday Films και Warner Bros. Pictures |
| Διανομή | Warner Bros., InterCom, Netflix και iTunes |
| Πρώτη προβολή |  4 Οκτωβρίου 2013  7 Νοεμβρίου 2013 |
| Διάρκεια | 90 λεπτά |
| Προέλευση | Ηνωμένες Πολιτείες Αμερικής και Ηνωμένο Βασίλειο |
| Γλώσσα | αγγλικά |
| Προϋπολογισμός | $ 100 εκατομμύρια |
| Ακαθάριστα έσοδα | $723,7 εκατομμύρια |
| Βραβεύσεις | Διεθνές Βραβείο της Αυστραλιανής Ακαδημίας Κινηματογράφου και Τηλεόρασης Καλύτερης ταινίας, Empire Award for Best Film, Βραβείο Καλύτερης Ταινίας της Ένωσης Κριτικών Κινηματογράφου του Λος Άντζελες, Βραβείο Saturn Καλύτερης Τανίας Επιστημονικής Φαντασίας, Όσκαρ Σκηνοθεσίας, Όσκαρ Καλύτερης Φωτογραφίας, Όσκαρ Καλύτερου μοντάζ ήχου, Όσκαρ καλύτερου μοντάζ, Όσκαρ Καλύτερης Πρωτότυπης Μουσικής, Όσκαρ Καλύτερης μίξης ήχου, Όσκαρ Καλύτερων Οπτικών Εφέ, Εθνικό Συμβούλιο Αναθεώρησης:Καλύτερες Δέκα Ταινίες και Hugo Award for Best Dramatic Presentation, Long Form |
|  Σχετικά πολυμέσα |
| δεδομένα () |

To Gravity είναι αμερικανικό-αγγλικό περιπετειώδες θρίλερ επιστημονικής φαντασίας παραγωγής 2013. Τη σκηνοθεσία ανέλαβε ο Αλφόνσο Κουαρόν και το σενάριο έγραψε ο ίδιος μαζί με τον Τζόνας Κουαρόν. Η ταινία αφηγείται την ιστορία δύο αστροναυτών που επιζούν μετά από την καταστροφή ενός διαστημικού σταθμού και εγκλωβίζονται στο διάστημα. Πρωταγωνιστούν οι Σάντρα Μπούλοκ και Τζορτζ Κλούνεϊ.

Ο Κουαρόν έγραψε το σενάριο σε συνεργασία με το γιο του Τζόνας και προσπάθησε να αναπτύξει την ταινία στη Universal. Αφού τα δικαιώματα του έργου προχώρησαν προς πώληση, η παραγωγή της ταινίας ξεκίνησε στη Warner Bros.. Το στούντιο προσέγγισε πολλές ηθοποιούς πριν ο ρόλος καταλήξει στη Μπούλοκ ενώ ο Ρόμπερτ Ντάουνι Τζούνιορ είχε αρχικά υπογράψει για τον ανδρικό πρωταγωνιστικό ρόλο πριν αντικατασταθεί από τον Κλούνεϊ.

Η ταινία κυκλοφόρησε στους κινηματογράφους στις 4 Οκτωβρίου 2013 και είχε αποσπάσει πολύ θετικές κριτικές θεωρώντας το ως ένα διαστημικό αριστούργημα ενώ έγινε και τεράστια εισπρακτική επιτυχία με τις συνολικές εισπράξεις να φτάνουν τα 723,7 εκατομμύρια δολάρια. Έλαβε 10 υποψηφιότητες για Όσκαρ, μεταξύ των οποίων για Καλύτερη Ταινία και Α' Γυναικείου Ρόλου για την ερμηνεία της Μπούλοκ, κερδίζοντας το Όσκαρ Σκηνοθεσίας και άλλα έξι αγαλματίδια σε τεχνικές κατηγορίες Βραβεύτηκε επίσης με τη Χρυσή Σφαίρα Σκηνοθεσίας από τις συνολικά 4 υποψηφιότητες και με 6 BAFTA από τις συνολικά 11 υποψηφιότητες.

## Πλοκή

Η Δόκτωρ Ράιαν Στόουν είναι μια ιατρική μηχανικός στην πρώτη της διαστημική αποστολή και συνοδεύεται από το βετεράνο αστροναύτη Ματ Κοβάλσκι, επικεφαλής της αποστολής. Κατά τη διάρκεια ενός διαστημικού περιπάτου, ο διαστημικός σταθμός καταστρέφεται και οι Στόουν και Κοβάλσκι μένουν εγκαταλελειμμένοι στο διάστημα χωρίς καμία επικοινωνία με τη Γη.

## Ηθοποιοί και Χαρακτήρες

* Σάντρα Μπούλοκ στο ρόλο της *Δόκτορος Ράιαν Στόουν*
* Τζορτζ Κλούνεϊ στο ρόλο του *Ματ Κοβάλσκι*
* Εντ Χάρις στο ρόλο του *Συντονιστή κέντρου ελέγχου Χιούστον* (φωνή)
* Έϊμι Γουόρεν στο ρόλο του *αρχηγού πληρώματος Explorer* (φωνή)
* Μπάσερ Σάβατζ στο ρόλο του *αρχηγού πληρώματος ΔΔΣ* (φωνή)
* Όρτο Ιγκνάτιουσεν στο ρόλο της *φωνής στον ασύρματο* (φωνή)
* Φαλντούτ Σάρμα στο ρόλο του *Σαρίφ Ντασάρι*

## Παραγωγή

Το σχέδιο βρισκόταν για χρόνια στο στάδιο ανάπτυξης στη Universal, αλλά τελικά το στούντιο δεν προχώρησε στην υλοποίησή του. Η Warner Bros. αγόρασε τα δικαιώματα και το Φεβρουάριο του 2010. Το έργο κυνήγησε η Αντζελίνα Τζολί, η οποία μόλις είχε απορρίψει την πρόταση που της έγινε να επιστρέψει στη συνέχεια της ταινίας *Wanted* (2008). Αργότερα τον ίδιο μήνα, η Τζολί αποχώρησε από το έργο κυρίως επειδή το στούντιο αρνήθηκε να της δώσει αμοιβή ύψους 20 εκατομμυρίων δολαρίων, την οποία έχει λάβει για τις δύο τελευταίες της ταινίες, 19 εκατομμύρια δολάρια για τo *The Tourist* (2010) και πάνω από 20 εκατομμύρια δολάρια για το *Salt* αλλά και επειδή ήθελε να επικεντρωθεί στο σκηνοθετικό της ντεμπούτο με την ταινία *In the Land of Blood and Honey* (2011). Το Μάρτιο, ο Ρόμπερτ Ντάουνι Τζούνιορ μπήκε σε διαπραγματεύσεις για τον ανδρικό πρωταγωνιστικό ρόλο.

Στα μέσα του 2010, η Μαριόν Κοτιγιάρ έκανε δοκιμαστικό για τον γυναικείο πρωταγωνιστικό ρόλο. Τον Αύγουστο του 2010, η Σκάρλετ Τζοχάνσον και η Μπλέικ Λάιβλι ήταν υποψήφιες για το ρόλο. Το Σεπτέμβριο ο Κουαρόν πήρε έγκριση από τη Warner να δώσει το ρόλο απευθείας στη Νάταλι Πόρτμαν χωρίς να περάσει από ακρόαση, η οποία εκείνη την περίοδο λάμβανε επαίνους για την ερμηνεία της στην ταινία *Μαύρος Κύκνος* (Black Swan, 2010). Η Πόρτμαν απέρριψε την πρόταση λόγω άλλων επαγγελματικών υποχρεώσεων και τότε η Warner προσέγγισε τη Σάντρα Μπούλοκ. Το Νοέμβριο του 2010, ο Ντάουνι αποχώρησε από το πρότζεκτ και το Δεκέμβρη που ακολούθησε με τη Μπούλοκ να έχει ήδη υπογράψει, ο Τζορτζ Κλούνεϊ αντικατέστησε τον Ντάουνι.

## Box office

Με προϋπολογισμό 100.000.000 δολάρια, το *Gravity* έκανε άνοιγμα τριημέρου στην 1η θέση με 55,7 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 274 εκατομμύρια δολάρια και στον υπόλοιπο κόσμο συγκέντρωσε 449,6 εκατομμύρια δολάρια. Παγκοσμίως απέφερε 723,7 εκατομμύρια δολάρια.

## Βραβεία & Υποψηφιότητες

| Βραβείο | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Καλύτερη Ταινία |  | Υποψηφιότητα |
| Σκηνοθεσία | Αλφόνσο Κουαρόν | Νίκη |
| Α' Γυναικείου Ρόλου | Σάντρα Μπούλοκ | Υποψηφιότητα |
| Φωτογραφία | Εμάνουελ Λουμπέζκι | Νίκη |
| Μουσική | Στίβεν Πράις | Νίκη |
| Σχεδιασμός Παραγωγής | Άντι Νίκολσον, Ρόζι Γκούντγουϊν & Τζόαν Γούντλαρντ | Υποψηφιότητα |
| Μοντάζ | Αλφόνσο Κουαρόν & Μαρκ Σάνγκερ | Νίκη |
| Ήχος | Σκιπ Λίβσεϊ, Κρίστοφερ Μπένστντ, Νιβ Αντίρι & Κρις Μονρό | Νίκη |
| Μοντάζ Ηχητικών Εφέ | Γκλεν Φρίμαντλ | Νίκη |
| Ειδικά Οπτικά Εφέ | Τιμ Γουέμπερ, Κρις Λόρενς, Ντέιβιντ Σιρκ, Νιλ Κόρμπουλντ & Νίκι Πένι | Νίκη |
| Χρυσές Σφαίρες | Καλύτερη Ταινία - Δράμα |  | Υποψηφιότητα |
| Σκηνοθεσία | Αλφόνσο Κουαρόν | Νίκη |
| Α' Γυναικείου Ρόλου - Δράμα | Σάντρα Μπούλοκ | Υποψηφιότητα |
| Μουσική | Στίβεν Πράις | Υποψηφιότητα |
| Screen Actors Guild Awards | Καλύτερη Γυναικεία Ερμηνεία σε Πρωταγωνιστικό Ρόλο | Σάντρα Μπούλοκ | Υποψηφιότητα |
| BAFTA | Καλύτερη Ταινία |  | Υποψηφιότητα |
| Σκηνοθεσία | Αλφόνσο Κουαρόν | Νίκη |
| Πρωτότυπο Σενάριο | Αλφόνσο Κουαρόν & Τζόνας Κουαρόν | Υποψηφιότητα |
| Α' Γυναικείου Ρόλου | Σάντρα Μπούλοκ | Υποψηφιότητα |
| Καλύτερη Βρετανική Ταινία |  | Νίκη |
| Φωτογραφία | Εμάνουελ Λουμπέζκι | Νίκη |
| Μουσική | Στίβεν Πράις | Νίκη |
| Σχεδιασμός Παραγωγής | Άντι Νίκολσον, Ρόζι Γκούντγουϊν & Τζόαν Γούντλαρντ | Υποψηφιότητα |
| Μοντάζ | Αλφόνσο Κουαρόν & Μαρκ Σάνγκεερ | Υποψηφιότητα |
| Ήχος | Γκλεν Φρίμαντλ, Σκιπ Λίβσεϊ, Κρίστοφερ Μπένστντ, Νιβ Αντίρι & Κρις Μονρό | Νίκη |
| Ειδικά Οπτικά Εφέ | Τιμ Γουέμπερ, Κρις Λόρενς, Ντέιβιντ Σιρκ, Νιλ Κόρμπουλντ & Νίκι Πένι | Νίκη |

## Παραπομπές

## Εξωτερικοί σύνδεσμοι

* Επίσημη ιστοσελίδα
* Gravity στην IMDb (Αγγλικά)

* Gravity στη Cinémathèque Française (Γαλλικά)

* Gravity στο MyMovies.it (Ιταλικά)

* Gravity στο AllMovie (Αγγλικά)

* Gravity στο Rotten Tomatoes (Αγγλικά)

* Gravity στο Metacritic (Αγγλικά)

* Gravity στο Box Office Mojo (Αγγλικά)

* Gravity στο AlloCine (Γαλλικά)